24. juni 2019

**De første studenter på Handelsgymnasiet i Randers**

**​De første elever på Tradium HHX i Randers, der kunne hejse flag og kalde sig studenter, var Marie Louise Nielsen fra 3.C og Daniel Schneider Hougaard fra 3.I.**

Marie Louise og Daniel var begge tydligt lettede over nu at være igennem deres eksamener og begge vil de nu have et sabbatår, før de skal læse videre.

-Lige nu er min eneste plan, at jeg skal have et sabbatår og så på universitetet til sommer, forklarer Marie Louise der endnu ikke ved præcist hvad hun skal læse, men det skal klart være noget indenfor business.

Daniel ved allerede nu meget specifik, at han gerne vil læse International virksomhedskommunikation.

-Jeg har en rigtig stor interesse for sprog og kultur og jeg kunne rigtigt godt tænke mig en karriere, hvor jeg kan komme ud og rejse i hele verden, begrunder Daniel sit valg.

Et valg der også passer godt sammen med, at han har gået på den internationale linje, med fokus på handel og kultur samt de konkrete fag Spansk A og Tysk B. En linje der prøver at imødegå den krise som sprogfagene i år er i, da der simpelthen ikke er nok unge der vælger dem.

Adspurgt om hvad de vil savne mest, så gælder det får begge, at det er studiemiljøet på HHX de tænker varmest tilbage på og de vil da også mindes oplevelserne, de har fået igennem studietiden.

-Det bedste ved HHX har været fællesskabet, alle de gode fester og alle de fede rejser vi har haft, afslutter Daniel.

**Kontakt**

Dorte Wettergreeen Mulvad,

Rektor, Tradium HHX

Mail: dwm@tradium.dk

**Om Tradium**

Erhvervsskolen Tradium er et uddannelsesmæssigt kraftcenter, som udbyder en lang række ungdoms-, voksen- og efteruddannelser inden for det merkantile og tekniske område: hhx, htx, eux, eud og AMU. Skolen beskæftiger 500 medarbejdere og underviser 3.200 årselever på syv adresser i Randers, Hobro og Pederstrup. Tradium har en vision om at sætte læring i bevægelse og være en internationalt orienteret og stærk partner for erhvervslivet samt en udviklende og attraktiv arbejdsplads med professionelle medarbejdere. Læs mere på [www.tradium.dk](http://www.tradium.dk) og følg os på Facebook